Diari Oficial de la Generalitat Valenciana


Sumari del DOGV 9888, del 09-07-2024 (2024/6669)

RESOLUCIÓ de 3 de juliol de 2024, del director general de LABORA, Servici Valencià d'Ocupació i Formació, per la qual es regula i concedix una subvenció directa al Centre Europeu d'Empreses i Innovació de València (CEEI València), per a la contractació o assignació de personal per a la realització d'accions d'emprenedoria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6669


Organisme emissor
:   Labora Servei Valencià d'Ocupació i Formació

Tipus de document
:   Resolució

RESOLUCIÓ de 3 de juliol de 2024, del director general de LABORA, Servici Valencià d'Ocupació i Formació, per la qual es regula i concedix una subvenció directa al Centre Europeu d'Empreses i Innovació de València (CEEI València), per a la contractació o assignació de personal per a la realització d'accions d'emprenedoria. [2024/6669]  
L'article 49.3 de l'Estatut d'Autonomia de la Comunitat Valenciana establix que la Generalitat té la competència exclusiva en matèria de gestió de les funcions del Servici Públic d'Ocupació Estatal en l'àmbit del treball, l'ocupació i la formació, i Labora, Servei Valencià d'Ocupació i Formació (d'ara en avant, Labora), és l'òrgan que té a càrrec seu l'impuls i l'execució de la política de la Generalitat en matèria d'orientació laboral en el mercat de treball i formació professional, tal com s'establix en l'article 2 de la Llei 3/2000, de 17 d'abril, per la qual es crea Labora.  
D'acord amb el que es preveu en el títol III de la Llei 3/2023, de 28 de febrer, d'ocupació, les polítiques actives d'ocupació (art. 31) són el conjunt de servicis i programes d'orientació, intermediació, ocupació, formació en el treball i assessorament per a l'autoocupació i l'emprenedoria dirigits a impulsar la creació d'ocupació i a millorar les possibilitats d'accés a una ocupació digna, per compte d'altri o pròpia, de les persones demandants dels servicis d'ocupació; el manteniment i la millora de la seua ocupabilitat, i el foment de l'esperit empresarial i de l'economia social. Els articles 23 i 32 preveuen que les polítiques actives d'ocupació puguen ser gestionades mitjançant la col·laboració publicoprivada per mitjà de la concessió de subvencions públiques.  
L'article 14 del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora, prescriu que la Direcció General de Labora té atribuïda la facultat d'ordenar i aprovar les resolucions necessàries per al desenvolupament de les actuacions de Labora, a proposta de cada òrgan competent. L'article 168.1.A de la Llei esmentada establix que la concessió de les subvencions previstes nominativament en la Llei de pressupostos de la Generalitat s'ha de formalitzar per mitjà d'una resolució de la persona titular del departament gestor del crèdit pressupostari al qual s'imputa l'ajuda.   
L'article 22. 2.a de la Llei 38/2003, de 17 de novembre, general de subvencions (d'ara en avant, LGS) establix la possibilitat de concessió de manera directa de les subvencions que es troben previstes nominativament en els pressupostos de les comunitats autònomes, en els termes arreplegats en la normativa reguladora d'estes subvencions.   
Així mateix, l'article 168.1.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (text inclòs mitjançant el Decret llei 1/2022, de 22 d'abril, del Consell) indica que podran concedir-se de manera directa les subvencions previstes nominativament en la Llei de pressupostos de la Generalitat; s'entenen així aquelles en què l'objecte, la dotació pressupostària i el destinatari figuren inequívocament en els seus annexos, i s'afegix que estes subvencions es formalitzen mitjançant resolució de la persona titular del departament gestor del crèdit pressupostari al qual s'imputa l'ajuda. Igualment, s'establix que esta resolució de concessió tindrà caràcter de bases reguladores de la subvenció, i s'indiquen els aspectes que, com a mínim, ha de contindre l'instrument jurídic esmentat.  
En el pressupost de la Generalitat per a 2024 figura, en el capítol IV del subprograma 322C04 «Inserció laboral», la línia de subvenció S1428 «Labora Emprén Autoocupació», amb una dotació adequada i suficient per al finançament d'estes ajudes. La línia esmentada està inclosa en el Pla estratègic de subvencions 2023-2025 i és beneficiària i destinatària d'esta subvenció l'entitat Centre Europeu d'Empreses i Innovació de València (CEEI València).  
Mitjançant la subvenció prevista nominativament en la Llei de pressupostos de la Generalitat per a 2024 la Subdirecció General d'Orientació i Intermediació Laboral establix una col·laboració amb el Centre Europeu d'Empreses i Innovació de València (d'ara en avant CEEI València) per a la realització d'accions i servicis de suport a l'emprenedoria i desenvolupament d'idees de negoci a persones demandants d'ocupació inscrites en Labora.  
La contractació o assignació de personal (objecte de la resolució) per part del CEEI València es concep com un mecanisme per a promoure la creació d'ocupació alhora que es fomenta l'esperit emprenedor mitjançant la prestació d'assessorament i mentoria a persones inscrites en Labora que tinguen una iniciativa emprenedora. Estes accions estan dissenyades per a impulsar el desenvolupament de les seues idees de negoci i explorar l'opció de l'autoocupació com una via viable per a la inserció laboral. Es contempla realitzar intervencions individualitzades d'acompanyament i assessorament, un seguiment continu i, fins i tot, implementar activitats formatives grupals.   
En compliment del que es preveu en el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions, s'ha inclòs, entre les obligacions de l'entitat beneficiària, i atesa la naturalesa de l'activitat i l'objecte de les subvencions, la necessitat de complir unes exigències concretes de caràcter social, ambiental i ètiques.  
  
En virtut de l'article 160.4.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que establix que la concessió de subvencions nominatives és competència de les persones titulars de les conselleries i les que exercixen la presidència o direcció dels organismes autònoms i altres entitats de dret públic dependents d'estes, resolc:  
  
Primer. Objecte   
La present resolució té per objecte regular la concessió directa d'una subvenció de caràcter nominatiu destinada a la contractació o assignació de personal per a la realització d'accions d'emprenedoria.  
  
Segon. Entitat beneficiària  
L'entitat beneficiària de la subvenció directa és el Centre Europeu d'Empreses i Innovació de València (CEEI València), CIF 35404300.  
  
Tercer. Persones participants  
Seran persones participants en les accions d'orientació les demandants d'ocupació inscrites en Labora, amb atenció especial als jóvens en el marc del Pla de garantia juvenil plus 2021-2027. Este últim col·lectiu requerirà informació i assistència a la inscripció en el programa esmentat.   
Preferiblement, el 55 % de les persones participants hauran de ser dones, llevat que no hi haja un nombre de dones desocupades suficient i quede degudament acreditat.  
  
Quart. Activitat subvencionada  
L'import de l'ajuda es destinarà a la contractació del personal qualificat i de suport, contractat o propi, assignat al projecte per a dur a terme accions de suport a l'emprenedoria i desenvolupament d'idees de negoci a persones demandants d'ocupació inscrites en Labora. La qualificació del personal tècnic i de suport serà, per a cada cas, l'establida en el conveni col·lectiu de l'entitat beneficiària o normativa que li resulte d'aplicació.  
Les accions d'orientació hauran de desenvolupar-se d'acord amb el que s'establix en el Reial decret 438/2024, de 30 d'abril, pel qual es desenvolupa la cartera comuna de servicis del Sistema Nacional d'Ocupació i els servicis garantits establits en la Llei 3/2023, de 28 de febrer, d'ocupació.  
  
Quint. Activitats de participació col·laborativa  
Labora durà a terme la formació del personal adscrit a este projecte en relació amb l'aplicació informàtica per a la gestió i mecanització de les accions desenvolupades.  
L'entitat beneficiària es compromet a realitzar la difusió de les seues actuacions en els Espai Labora situats en el seu àmbit de referència.  
El personal tècnic de Labora podrà realitzar visites concertades a l'entitat per a afavorir la participació col·laborativa. D'estes visites s'alçarà una acta que quedarà arreplegada en la memòria d'activitats d'esta entitat.  
  
  
Sext. Crèdit pressupostari  
El finançament de les actuacions subvencionades es realitzarà amb càrrec al capítol IV del subprograma pressupostari 322C04 «Inserció laboral», línia nominativa de subvenció S1428 «Labora Emprén Autoocupació», inclosa en el pressupost de Labora per a l'exercici 2024.  
La quantia màxima de la subvenció és de cent cinquanta mil euros (150.000,00 €), d'acord amb el que es preveu en la Llei de pressupostos de la Generalitat per a 2024.  
  
Sèptim. Gastos subvencionables  
D'acord amb el que s'establix en l'article 31 de l'LGS, es consideren gastos subvencionables els que, de manera indubtable, responen a la naturalesa de l'activitat subvencionada i resulten estrictament necessaris per a la seua execució, i hagen sigut contrets durant el període d'execució establit per a la realització de l'activitat objecte de l'ajuda; en este cas, des de l'1 de gener fins al 15 de novembre de 2024.  
S'entendrà també com a gasto subvencionable el que haja sigut generat en el període d'execució i es trobe en període d'ingrés voluntari no vençut; s'haurà d'acreditar el pagament efectiu quan es produïsca. No s'acceptaran gastos corresponents a períodes diferents dels previstos en la resolució.  
  
Els gastos d'execució no han de ser superiors al valor de mercat.   
  
Es consideraran costos elegibles:  
1. Els costos salarials i de cotització a la Seguretat Social del personal que desenvolupe les activitats descrites en esta resolució, siga personal propi designat per l'entitat beneficiària o personal contractat específicament per a esta finalitat.  
Només s'entendran com a cost salarial les percepcions econòmiques per la prestació del servici, amb exclusió de dietes, indemnitzacions i bestretes a conseqüència de l'activitat laboral, retribucions de vacacions no gaudides o altres percepcions que no tinguen la consideració de salarials.  
No seran costos elegibles els períodes en què la persona treballadora es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat, ja que les quanties percebudes pel personal en estos períodes no retribuïxen treball efectiu, sinó que es tracta de prestacions econòmiques derivades de situacions incloses en l'àmbit de protecció de la Seguretat Social, amb independència que el pagament de part del període puga correspondre a l'entitat beneficiària.  
  
2. Els costos indirectes en els quals s'incórrega, necessaris per a la realització de les accions, tindran un límit màxim del 15 % del total de la subvenció. Estos costos indirectes seran gastos derivats del disseny, la comunicació i la difusió de les actuacions, en recursos materials, en lloguer de recursos tecnològics i gastos de l'informe d'auditoria. Dins del percentatge esmentat, els costos d'auditoria només seran subvencionables fins a un màxim del 2 % de la subvenció concedida.  
En tot cas, els costos subvencionables han de respondre a gastos reals, efectivament realitzats, pagats i acreditats per l'entitat beneficiària i revisats per informe d'auditoria de comptes.  
  
Octau. Obligacions de les entitats beneficiàries  
A més de les que establixen els articles 13 i 14 de l'LGS i la resta de normativa que s'hi aplica, són obligacions de les entitats beneficiàries les següents:  
1. Subministrar totes les dades i la informació que siguen requerides per Labora en qüestions relacionades amb les subvencions concedides i amb el compliment de les obligacions previstes en la Llei de transparència.  
2. Disposar dels locals o espais i dels mitjans tècnics adequats per al desenvolupament del treball de les persones assignades o contractades.  
  
3. Conservar la documentació i els registres que afecten el compliment de l'objecte de les ajudes, i les dades estadístiques i altra documentació concernent al finançament, en format electrònic, per un període de cinc anys des que s'abone el saldo de l'operació financera. Això, mentres puguen ser objecte de control, sent estos originals o còpies certificades d'acord amb estos.   
4. Portar un compte separat de la subvenció concedida, obrir els subcomptes necessaris d'ingressos i gastos per cada acció subvencionada, i assignar en els subcomptes de gastos, si és el cas, la part corresponent de gastos comuns imputada a l'acció subvencionada.  
  
5. Comunicar a la subdirecció general amb competències en matèria d'orientació i intermediació laboral de Labora l'obtenció d'altres subvencions, ajudes, ingressos o recursos per al finançament de les mateixes activitats i finalitats subvencionades en la present resolució procedents de qualsevol altra administració o entitat pública o privada, autonòmica, nacional o de la Unió Europea, així com qualsevol incidència o variació que es produïsca en relació amb la subvenció concedida. Esta comunicació s'ha de fer tan prompte com es conega el fet i s'ha d'acreditar documentalment l'import, la procedència i l'aplicació de les ajudes esmentades.   
6. Utilitzar les aplicacions informàtiques que pose a disposició Labora per al registre, emmagatzematge i gestió de dades. Les accions es mecanitzaran després de la seua realització segons la codificació de l'annex II, de continguts mínims de les accions d'orientació de la present resolució, una vegada habilitades estes aplicacions per al seu ús.   
7. Donar visibilitat a l'origen dels fons rebuts en la documentació i mitjans de difusió de les accions subvencionades.   
  
Nové. Comunicacions, coordinació i gestió ordinària   
Tots els documents que es remeten a Labora durant l'execució de la subvenció s'han de presentar telemàticament mitjançant el tràmit de «Sol·licitud general única de la GVA»: Tràmit general - Seu electrònica - Generalitat Valenciana (gva.es), i s'ha d'indicar l'òrgan administratiu al qual es dirigixen, en este cas la Subdirecció General d'Orientació i Intermediació Laboral de Labora, Servei Valencià d'Ocupació i Formació (per a fer-ho, cal seleccionar Sector Públic, Labora i, en l'àmbit territorial, Serveis Centrals).  
Les reunions de coordinació amb l'òrgan instructor, en este cas, la subdirecció general amb competències en matèria d'orientació i intermediació laboral, seran les necessàries per al desenvolupament ordinari d'esta resolució i podran sol·licitar-se per la via que es considere més convenient, sense ser necessària la seua tramitació pel tràmit de «Sol·licitud general única de la GVA».  
Així mateix, correspondrà a l'òrgan instructor dur a terme la funció de gestió ordinària de les subvenció concedida. Les actuacions de comprovació que Labora estime oportunes podran incloure la sol·licitud de tota la documentació que es considere necessària.  
  
Dècim. Inici, duració i termini d'execució  
La duració i el termini d'execució de les actuacions d'emprenedoria cooperativa previstes en esta resolució serà des de l'1 de gener fins al 15 de novembre de 2024.   
L'entitat ha de comunicar formalment a la Subdirecció General d'Orientació i Intermediació Laboral de Labora l'inici de l'activitat o, si és el cas, la renúncia a la subvenció, en un termini màxim de vint dies naturals comptats des de l'endemà de la notificació d'esta resolució.  
  
Onzé. Acomptes  
1. Una vegada notificada la present resolució, l'entitat beneficiària podrà sol·licitar un acompte de fins al 80 % de l'ajuda concedida, d'acord amb l'article 44.4 de la Llei 8/2023, de 27 de desembre, de pressupostos de la Generalitat per a l'exercici 2024, en relació amb l'article 171 de la Llei 1/2015, de 6 de febrer. Per tractar-se d'una entitat sense ànim de lucre, el pagament anticipat no requerirà la constitució de garanties, atés l'article 171.5.f de la llei esmentada.  
2. Per a procedir al pagament de l'acompte serà necessari que l'entitat haja comunicat prèviament l'inici de les activitats, com s'establix en el resolc anterior.  
3. No podrà fer-se el pagament de l'acompte de la subvenció mentres l'entitat beneficiària no estiga al corrent en el compliment de les seues obligacions tributàries i amb la Seguretat Social, o siga deutora per una resolució de procedència de reintegrament.  
  
Dotzé. Justificació. Termin  
L'entitat beneficiària ha de presentar la documentació justificativa final davant de la Subdirecció General d'Orientació i Intermediació Laboral de Labora, mitjançant el procediment Z de Labora que s'ha esmentat anteriorment, amb data límit el 20 de novembre de 2024.  
  
Tretzé. Justificació. Documentació  
1. La justificació de l'activitat subvencionada es durà a terme mitjançant la presentació de compte justificatiu amb l'informe de l'auditor de comptes inscrit com a exercent en el Registre oficial d'auditors de comptes que depén de l'Institut de Comptabilitat i Auditoria de Comptes, tal com establix l'article 74 del Reial decret 887/2006, de 21 de juliol, pel qual s'aprova el reglament de l'LGS en relació amb l'article 30 de la llei esmentada, al qual s'adjuntarà un certificat de l'import dels gastos duts a terme. A més, haurà de tindre, a la disposició de l'òrgan competent per a la justificació, la documentació original justificativa dels gastos duts a terme, en cas que se li puguen requerir.  
2. La justificació ha de contindre tota la documentació necessària per a verificar que la subvenció concedida s'ha destinat a gastos que, de manera indubtable, corresponen a la finalitat de la subvenció, es troben dins dels valors de mercat i que tots els documents justificatius corresponen a gastos reportats entre l'1 de gener i el 15 de novembre de 2024.   
3. La documentació justificativa ha d'incloure:  
3.1. Una memòria econòmica que haurà de contindre:  
a) Certificat en què la persona que exercisca la representació de l'entitat faça constar expressament:   
· Relació nominal de les persones contractades o adscrites, la seua categoria professional, rebut de liquidació de les cotitzacions (RLC) i percentatge d'imputació a les activitats subvencionades.   
· Import total dels costos de personal i desglossament d'este import per cada persona, contractada o pròpia, de l'entitat assignada a les actuacions i segons es tracte de personal tècnic o de suport.  
· Alta en la Seguretat Social de les persones treballadores i informe de dades per a la cotització.   
· Declaració de retencions i ingressos a compte de l'IRPF.  
· Relació de factures pagades i vinculades al projecte.  
· Si és el cas, justificant del reintegrament dels fons no utilitzats en el compte de Labora, ES48 5655 5934 3053 3054 8297.  
b) Certificat de la persona que exercisca la representació de l'entitat relatiu als pagaments realitzats.  
c) Justificació de les accions de publicitat sobre el finançament de les ajudes per part de Labora. En este sentit, s'hi han d'adjuntar fotografies, captures de pantalla de pàgines web, cartells informatius, notes de premsa o qualsevol altra acreditació.  
d) Declaració responsable sobre altres subvencions, ajudes, ingressos o recursos que financen les activitats subvencionades, amb la indicació, si és el cas, de l'import, la procedència i l'aplicació.  
e) Relació detallada dels costos indirectes que s'hagen aplicat, amb especificació de conceptes i imports de cada un, a més d'una memòria que justifique la relació d'estos costos amb l'activitat subvencionada.  
3.2. Memòria de les activitats realitzades amb expressió dels resultats en funció dels objectius esperats del projecte detallats en l'annex I.  
  
4. L'entitat ha de conservar els llistats i documents que acrediten la informació aportada.  
  
Catorzé. Informe d'auditoria  
1. L'auditoria de comptes que es duga a terme per a la revisió del compte justificatiu s'ha d'ajustar al que disposa l'Orde EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, que preveu l'article 74 del Reglament de l'LGS.  
  
2. L'auditoria requerirà l'emissió d'un informe en el qual es detallaran les comprovacions fetes i es faran constar tots els fets o les excepcions que puguen suposar un incompliment, per part de l'entitat beneficiària, de la normativa aplicable o de les condicions imposades per a percebre la subvenció, i s'haurà de proporcionar la informació amb prou detalls i precisió perquè l'òrgan gestor puga concloure sobre este tema. Este informe ha de contindre els punts i l'estructura que establix l'article 7 de l'Orde EHA/1434/2007.  
3. Per a emetre l'informe d'auditoria, s'haurà de comprovar:  
a) L'adequació del compte justificatiu de la subvenció i que este l'haja subscrit una persona amb poders suficients per a fer-ho.  
b) El contingut de la memòria econòmica, i constatar, si és el cas, la possible falta de concordança entre la informació que conté esta memòria i els documents que hagen servit de base per a fer la revisió de la justificació econòmica.  
c) Que la informació que conté la memòria econòmica està basada en una llista classificada dels gastos de l'activitat subvencionada en la qual s'especificarà l'entitat que les ha efectuades, amb la identificació del creditor i del document (factures, nòmines, butlletins de cotització a la Seguretat Social RLC i RNT, justificant d'ingrés de retencions), l'import total i el que s'imputa a la subvenció, la data d'emissió i la data de pagament, així com que es complixen les condicions que establix el conveni i la normativa aplicable.  
d) Que l'entitat beneficiària disposa de documents originals acreditatius dels gastos justificats i del seu pagament, d'acord amb el que preveu l'article 30.3 de l'LGS i que estos documents han sigut reflectits en els registres comptables. Estos documents justificatius consistiran en factures electròniques, nòmines, RLC i RNT, resguards de transferències bancàries, xecs, i altres documents de la mateixa naturalesa, com també còpia dels extractes bancaris dels càrrecs en el compte corresponent de l'operació justificada.  
e) Que l'entitat beneficiària disposa d'ofertes de diferents proveïdors, en els casos que preveu l'article 31.3 de l'LGS, i d'una memòria que justifique raonablement l'elecció del proveïdor en els casos en què no haja recaigut l'adjudicació en la proposta econòmica més avantatjosa.  
  
f) Que no s'han obtingut altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, que siguen incompatibles o que superen els costos de l'activitat subvencionada.  
g) Que els gastos declarats complixen els requisits per a tindre la consideració de gastos subvencionables, d'acord amb el que establix l'article 31 de l'LGS i el present conveni; que s'han classificat correctament, i que es produïx la coherència necessària entre els gastos justificats i la naturalesa de les actuacions subvencionades.  
  
4. La persona auditora, que serà designada per l'entitat beneficiària, haurà de conservar durant un període mínim de huit anys, comptats des de la data d'emissió de l'informe, la còpia de la documentació que fonamenta l'informe emés.  
  
Quinzé. Pagament  
Una vegada presentada la justificació, es dictarà la resolució de liquidació i s'entregarà la quantitat que resulte justificada de conformitat, i es descomptarà, si és el cas, l'import de l'acompte, o bé es requerirà el reintegrament de les quantitats percebudes indegudament, si la quantitat degudament justificada és inferior a l'import ja rebut.  
  
D'acord amb el que es preveu en l'article 19.5 de l'LGS, els rendiments financers que es generen pels fons entregats a les entitats beneficiàries no incrementaran l'import de la subvenció concedida.  
  
Setzé. Minoració i reintegrament   
Serà procedent el reintegrament de les quantitats percebudes i l'exigència de l'interés de demora corresponent, des del moment del pagament de subvenció, total o parcial, fins a la data en què s'acorde la procedència del reintegrament, o la data en què el deutor ingresse el reintegrament, si és anterior, en els supòsits que establix l'article 37.1 de l'LGS. El reintegrament es reclamarà pel procediment que preveu l'article 172 de la Llei 1/2015, de 6 de febrer.  
L'incompliment dels requisits, les condicions i les obligacions establides en esta resolució, i altres normes aplicables, donarà lloc a la pèrdua total o parcial del dret al cobrament de la subvenció o, previ al procediment oportú de reintegrament, a l'obligació de retornar totalment o parcialment la subvenció percebuda i els interessos de demora que puguen correspondre des de la data del pagament de la subvenció fins que s'aprove la procedència del reintegrament d'esta. Si es tracta de quantitats concedides però no anticipades, serà procedent la minoració corresponent.   
En el cas que hi haja incompliments parcials, que no afecten les característiques essencials del projecte, Labora determinarà la quantitat que l'entitat beneficiària ha de reintegrar o minorar per a respondre al principi de proporcionalitat en funció dels costos justificats i les actuacions acreditades, llevat que puga constituir causa de reintegrament total. Això, de conformitat amb el que es disposa en l'article 37.2 de l'LGS, en relació amb la lletra n de l'article 17.3 d'esta llei.   
  
Desseté. Base de dades nacional de subvencions  
Les subvencions regulades en esta resolució s'integraran en el Sistema Nacional de Publicitat de Subvencions mitjançant la remissió de la informació a la Base de dades nacional de subvencions.   
  
Dihuité. Dret de la competència i compatibilitat  
1. Estes ajudes són compatibles amb el mercat comú i no estan subjectes a comunicació o notificació a la Comissió Europea, atés que no els és aplicable el que s'establix en l'article 107.1 del Tractat de funcionament de la Unió Europea perquè estan destinades a entitats públiques per a la realització d'obres o servicis d'interés general i social i, per tant, no poden afectar els intercanvis comercials, ja que no falsegen ni amenacen falsejar la competència de manera que afavorisquen determinades empreses o produccions.  
En la tramitació de les presents subvencions s'aplica el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les subvencions que es concedixen en la present resolució no necessiten la notificació esmentada, per no tindre els requisits de l'article 107 del Tractat de funcionament de la Unió Europea.  
2. Estes subvencions resulten compatibles amb altres subvencions, ajudes, ingressos o recursos per a la mateixa finalitat procedents de qualsevol administració pública o privada; nacionals o de la Unió Europea o d'organismes internacionals, sempre que, de manera individual o acumulada, no se supere el cost de l'activitat subvencionada; en este cas serà procedent el reintegrament d'esta activitat.  
  
Denové. Transparència, subministrament d'informació i dades obertes   
1. L'entitat beneficiària haurà de complir amb les obligacions de transparència que li corresponguen en relació amb la Llei 19/2013, de 9 de desembre, de transparència, accés a la informació i bon govern (d'ara en avant, Llei 19/2013), i la Llei 1/2022, de 13 d'abril, de transparència i bon govern de la Comunitat Valenciana (d'ara en avant, Llei 1/2022); a més de l'article 18 de l'LGS:  
  
1.1. Donada la naturalesa privada de l'entitat, haurà de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana que arreplega l'article 3 de la Llei 1/2022 en una quantia superior a 50.000 euros.  
c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
  
1.2. En particular, haurà de publicar, en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. La publicació es farà per mitjà de la pàgina web de l'entitat o bé de la plataforma TEP - Transparència entitats privades, de GVA Oberta, a la qual es pot accedir en gvaoberta.gva.es/va/tep.  
Esta informació s'ha de publicar a partir de l'any següent a aquell en què s'hagen superat els llindars establits i s'ha de mantindre publicada durant, almenys, quatre anys naturals.  
  
2. Sense perjuí de les obligacions previstes en l'apartat anterior, totes les entitats o persones beneficiàries de subvencions han de donar la publicitat adequada del caràcter públic del finançament de programes, activitats, inversions o actuacions, de qualsevol classe, que siguen objecte de subvenció, incloent-hi el logotip del SEPE (Servei Públic d'Ocupació Estatal), el COE (Centre d'Orientació, Emprenedoria, Acompanyament i Innovació), la Generalitat Valenciana i Labora, en mitjans de difusió com ara cartells, materials impresos, mitjans electrònics o audiovisuals i en qualsevol altre format de publicitat que es faça de l'activitat subvencionada.  
3. L'entitat beneficiària està obligada a subministrar a Labora, amb requeriment previ, tota la informació que siga necessària per al compliment de les obligacions previstes en les lleis de transparència que estes requerisquen, en el termini de quinze dies hàbils des de la notificació d'estes. Una vegada transcorregut el termini conferit en el requeriment sense que este s'haja atés, l'òrgan que ha realitzat el requeriment podrà acordar, amb advertència i audiència prèvies a l'interessat, la imposició de multes coercitives en els termes que preveu l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Vinté. Responsabilitat social  
L'entitat beneficiària, durant l'execució del programa, ha de tindre en compte els compromisos de caràcter social següents:  
· La promoció de la igualtat entre hòmens i dones a l'hora de realitzar l'objecte de la subvenció.  
· Garantir l'oficialitat de les llengües de la Comunitat Valenciana en la publicitat, la imatge, la cartelleria i els materials en qualsevol suport.  
· Que l'ús de la documentació generada en l'execució de la subvenció es presente preferentment per mitjans electrònics.  
  
· Procurar que l'ús d'equips d'impressió, ordinadors, monitors, paper per a còpies i altres elements similars siguen respectuosos amb el medi ambient.  
· En cas que l'entitat dispose de pla d'igualtat, que este es trobe inscrit en el registre corresponent de la Comunitat Valenciana.  
  
Vint-i-uné. Compliment de la normativa de protecció de dades  
L'entitat beneficiària deurà complir les disposicions, els principis i les mesures de seguretat que siguen aplicables en matèria de protecció de dades de caràcter personal i, especialment, el que disposen la Llei orgànica 3/2018, de 5 de desembre, de protecció de dades personals i garantia dels drets digitals, la seua normativa de desplegament (especialment quant a l'accés, la cessió o el tractament de dades de caràcter personal) i el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades, i la resta normativa de desplegament; cada una d'estes pot compel·lir-se recíprocament per a l'acreditació d'estos aspectes.  
  
  
Vint-i-dosé. Control de subvencions  
En concordança amb el Pla de control de subvencions de Labora, aprovat pel director general de Labora el 8 d'octubre de 2019, en compliment de l'apartat a es podran fer accions de comprovació in situ de les actuacions derivades de la present resolució.   
Del resultat de les comprovacions s'estendrà acta succinta per part del personal tècnic de Labora que les realitze, que s'incorporarà a la documentació justificativa de l'execució de la resolució, així com a la documentació de la comissió mixta de seguiment i control.  
  
Vint-i-tresé. Règim jurídic aplicable  
Estes subvencions es regiran, a més del que es preveu en esta resolució, pel que es disposa en la Llei 1/2015, de 6 de febrer, d'hisenda pública, del sector públic instrumental i de subvencions de la Comunitat Valenciana; la Llei 38/2003, de 17 de novembre, general de subvencions; el Reial decret 887/2006, de 21 de juliol; la Llei 47/2003, de 26 de novembre, general pressupostària; la Llei 39/2015, d'1 d'octubre, del procediment administratiu comú de les administracions públiques; la Llei 40/2015, d'1 d'octubre, de règim jurídic del sector públic; el text refós de la Llei sobre infraccions i sancions en l'orde social, aprovat pel Reial decret legislatiu 5/2000, de 4 de maig; el Reial decret 438/2024, de 30 d'abril, pel qual es desenvolupa la cartera comuna de servicis del Sistema Nacional d'Ocupació, i els servicis garantits establits en la Llei 3/2023, de 28 de febrer, d'ocupació, així com la resta de l'ordenament jurídic vigent.  
  
Vint-i-quatré. Facultats d'execució i desplegament  
La Direcció General de Labora podrà dictar les instruccions i adoptar les mesures que considere oportunes per a aplicar, interpretar i executar esta resolució.  
  
Vint-i-cinqué. Efectes  
La present resolució tindrà efectes des de l'endemà de ser publicada en el Diari Oficial de la Generalitat Valenciana. No obstant això, es podran finançar actuacions amb càrrec a esta resolució des de l'1 de gener de 2024.  
Esta resolució esgota la via administrativa i contra esta es podrà interposar un recurs contenciós administratiu en la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats de l'endemà de publicar-se en el Diari Oficial de la Generalitat Valenciana, d'acord amb el que s'establix en els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant del director general de Labora, Servei Valencià d'Ocupació i Formació, en el termini d'un mes des de l'endemà de publicar-se en el Diari Oficial de la Generalitat Valenciana, de conformitat amb els articles 123 i 124 de la Llei 39/2015 de procediment administratiu comú de les administracions públiques. Això, sense perjuí que els interessats puguen exercitar-ne, si és el cas, qualsevol altra acció que consideren procedent.  
  
València, 3 de juliol de 2024.- El director general de LABORA, Servei Valencià d'Ocupació i Formació: Antonio Galvañ Díez.  
  
ANNEX I  
  
Objectius esperats del projecte  
Indicadors d'execució:  
· Activitats de dinamització (15-20 xarrades).  
· Informar i assessorar individualment potencials emprenedors o emprenedores interessats i interessades en l'emprenedoria. (120 persones).  
· Mentoria i formació a emprenedors o emprenedores amb un projecte d'emprenedoria per a posar en marxa el seu negoci. (60 projectes).  
Indicadors de resultat:  
· Generar negocis nous (10).  
· Generar llocs de treball nous (12).  
  
Actuacions del projecte  
Actuacions transversals  
A l'hora de desenvolupar el programa sorgixen una sèrie d'activitats de gestió i coordinació necessàries per a garantir l'eficàcia i l'eficiència en l'execució de les activitats i la consecució dels objectius proposats.   
- Anàlisi de la informació.  
- Planificació execució, revisió i control d'activitats.  
- Elaboració de memòries de sol·licitud i justificació.  
- Control econòmic i administratiu de les activitats.  
- Introducció de dades en la plataforma corresponent.  
  
Comunicació   
La comunicació serà un dels elements determinants d'este projecte, ja que es tracta d'un servici i un programa totalment nous.   
El CEEI València intensificarà la comunicació per a les accions que siguen de caràcter propi i que permeten un major abast del programa, no sols per al col·lectiu específic al qual ens dirigim, sinó també per a la societat en sentit ampli.  
Algunes d'estes accions es detallen a continuació (sense caràcter exhaustiu):  
- Elaboració de textos i material gràfic necessari per a la difusió del programa a través de publitramesa interna de Labora.  
- Col·laboració en l'elaboració i difusió de notes de premsa.  
- Difusió web i en xarxes socials.  
- Coordinació de l'estratègia de comunicació amb Labora per a obtindre participants i arribar als usuaris potencials dels programes.  
- Cobertura dels esdeveniments que organitze el CEEI en el marc del programa.  
- Materials i elements de comunicació per als esdeveniments.  
  
El CEEI València prestarà servicis d'acompanyament i mentoria a les persones emprenedores per a impulsar els seus projectes empresarials, i els dotarà d'una visió estratègica i innovadora per a aconseguir la viabilitat empresarial. Se'ls prestarà un assessorament de tipus mentoring i, a més, se'ls farà un seguiment perquè els projectes es desenvolupen correctament i avancen de manera contínua. Estos servicis es complementaran amb la possibilitat de realitzar activitats formatives grupals i amb informació sobre ajudes, subvencions i altres fonts de finançament.  
  
Metodologia de treball: el Pla d'actuació es realitzarà en les accions següents:  
Acció 1: Difusió del programa i captació  
La captació de participants es realitzarà des de línies diferents:  
Un lloc per al programa en la web de Labora.  
Presentació i comunicació offline per al personal de Labora/SEPE. Perquè puguen informar els sol·licitants potencials que tinguen una idea de negoci o un projecte i que acudisquen als centres Labora/SEPE, se'ls derivarà al CEEI per a dur a terme una mentoria.   
Per a la captació de projectes, s'efectuarà una dinamització territorial àmplia per mitjà dels centres Labora i/o altres entitats del territori.  
Perquè els sol·licitants puguen accedir al programa, es dissenyarà un Formulari de sol·licitud en línia, que inclourà els requisits que es determinaran d'acord amb uns indicadors i la informació necessària per a justificar l'accés.  
  
Acción 2: Dinamització territorial  
Per a la difusió completa del programa, es realitzaran accions grupals de dinamització dirigides a persones amb inquietuds emprenedores i d'autoocupació dels centres Espai Labora, així com a persones que provinguen d'altres agents del territori.   
El CEEI realitzarà activitats dirigides a donar les claus del procés d'emprenedoria, creativitat i generació d'idees, que són els passos següents a «vull emprendre». A més, s'utilitzaran estes activitats per a oferir informació i difusió d'este programa de mentoria-formació. Hi ha la possibilitat que Fevecta participe en algunes d'estes activitats a fi de donar a conéixer la via de l'autoocupació a través de les cooperatives.  
  
Acción 3: Informació i assessorament individualitzat  
Esta acció pretén informar i assessorar totes les persones demandants d'ocupació amb inquietud emprenedora.   
En este sentit, es realitzarà un diagnòstic inicial de la situació personal i del projecte empresarial.   
Acción 4: Mentoria i formació dels projectes  
Abans de començar amb la mentoria es dissenyarà, de manera individualitzada, l'itinerari personalitzat de mentoria que cal seguir segons les necessitats concretes de cada participant. S'elaborarà un primer informe en el qual s'exposaran les dades bàsiques de la persona emprenedora i del projecte, així com una estimació de la mentoria que pot necessitar cada projecte, que inclourà un itinerari i activitats formatives recomanables. Així mateix, es procedirà a l'organització de l'agenda i les cites.  
L'execució requerix un contracte de mentoria firmat entre la persona emprenedora i el CEEI.  
La metodologia aprovada que s'aplicarà serà la següent:  
- Diagnòstic inicial. Consistirà en sistematitzar la identificació i la definició de la situació de partida del projecte empresarial o empresa.  
- Itinerari/Mòdul de sessions i activitats. Consistirà en elaborar un Pla de treball individual en funció del punt de partida de cada projecte i de les seues característiques. A tall d'exemple: Disseny i/o revisió del model de negoci, anàlisi de mercat, màrqueting i comercialització, pla financer, d'inversió i tresoreria, busca de finançament, pla de digitalització, estructura organitzativa, gestió i personal.  
  
Esta fase inclou tot el que es relaciona amb la prestació del servici per als projectes que se seleccionen, i que s'han avaluat i diagnosticat prèviament. En la mentoria s'inclouen les accions següents:  
1. Assistència tècnica empresarial personalitzada (mentoria) per a les persones destinatàries per a la posada en marxa de les seues iniciatives empresarials, amb possibilitat de participar en accions grupals. A les persones emprenedores se'ls assignarà un mentor que l'acompanyarà durant el desenvolupament i la posada en marxa dels projectes i negocis.  
Segons les necessitats particulars de cada projecte, els possibles objectius i lliurables d'esta actuació són:  
- Definició i disseny del model de negoci.  
- Elaboració d'un pla d'empresa o un document similar que s'adeqüe a la particularitat dels projectes.  
2. Informació de les ajudes i subvencions destinades als usuaris, així com suport a l'hora d'efectuar la sol·licitud. Identificar possibles ajudes i finançament que puguen contribuir a impulsar els projectes segons la naturalesa, les característiques, la tipologia de negoci i la fase de creixement d'este. Així mateix, se'ls facilitarà informació sobre la metodologia i les vies de busca de finançament o d'inversors, i sobre els actes o esdeveniments als quals és recomanable assistir per a este fi.   
Es tracta d'oferir un servici de mentoria i d'acompanyament en el qual les mateixes persones promotores de cada projecte o empresa són qui han de posar els recursos suficients per a complir i executar el seu itinerari de treball personalitzat amb les indicacions i suggeriments del/de la seu/a mentor/a.  
-De cada projecte mentorat, el CEEI custodiarà els documents que continguen els models de negocis, els plans d'empresa i els plans d'acció, així com qualsevol documentació que acredite el servici prestat.  
  
  
ANNEX II  
Continguts mínims de les accions d'orientació  
Accions individuals  
  
Denominació Entrevista de diagnòstic  
Codi 111 D01  
Modalitat Individual  
Duració Automàtica / 1 hora  
Contingut:  
Revisió de l'historial professional  
Valoració de la disponibilitat  
Exploració de les àrees:  
Planificació de la busca d'ocupació  
Informació sobre formació, mercat de treball i recursos que utilitza o coneix en la busca d'ocupació.  
Habilitats, tècniques i ferramentes per a la busca d'ocupació.  
Motivació per a la busca d'ocupació.  
Documents:  
Entrevista de diagnòstic  
  
  
  
Denominació Actualització curricular  
Codi 112 d01  
Modalitat Individual  
Duració Automàtica / 1 hora  
Contingut:  
Actualització i/o modificació de les dades personals i laborals de la demanda d'ocupació  
  
  
  
Denominació Disseny de l'itinerari individual i personalitzat d'ocupació.  
Codi 113 D01  
Modalitat Individual  
Duració Automàtica / 1 hora  
Contingut:  
Pla de treball amb les accions seqüenciades que ha de realitzar un demandant d'ocupació per a millorar la seua ocupabilitat i accés al mercat laboral.  
Documents:  
Itinerari personalitzat d'inserció  
  
  
  
  
Denominació Identificació d'alternatives professionals  
Codi 113 D02  
Modalitat Individual  
Duració Automàtica / 1 hora  
Contingut:  
Balanç professional:  
Autoconeixement personal i professional Coneixement del mercat de treball  
Presa de decisions: Definició de l'objectiu professional.  
  
  
  
Denominació Seguiment de l'itinerari  
Codi 114 D01  
Modalitat Individual  
Duració Automàtica / 1 hora  
Contingut:  
Seguiment individual i personalitzat de les actuacions que la persona realitza durant el desenvolupament del seu itinerari.  
Planificació i supervisió de les actuacions i obligacions.  
Qualsevol altra funció d'assessorament, informació i suport que faciliten l'activació i la millora de l'ocupabilitat de la persona.  
  
  
  
Denominació Acompanyament compliment compromís d'activitat  
Codi 114 D02  
Modalitat Individual  
Duració Automàtica / 1 hora  
Contingut:  
Suport qualificat als demandants d'ocupació perceptors de prestacions que hagen subscrit el compromís d'activitat, sobre el contingut de les obligacions associades a este en la busca d'ocupació.  
  
  
  
  
Denominació Seguiment de busca activa d'ocupació  
Codi 114 D04  
Modalitat Individual  
Duració Automàtica / 1 hora  
Contingut:  
Treball amb alguna/es de les vies d'accés a l'ocupació: intermediaris, xarxa de contactes, autocandidatura, etc.  
Busca de recursos i informació específics necessaris per a les activitats que realitzarà.  
Seguiment de la busca d'ocupació realitzada pel demandant.  
Documents:  
Seguiment de gestió activa d'ocupació  
Agenda  
  
  
  
Denominació Seguiment d'agenda de busca  
Codi 114 D05  
Modalitat Individual  
Duració Automàtica / 1 hora  
Contingut:  
Revisió de les activitats realitzades i el seu resultat.  
Planificació de noves actuacions.  
  
  
  
  
Denominació Elaboració de currículums  
Codi 115 D01  
Modalitat Individual  
Duració Automàtica / 1 hora  
Contingut:  
Dades que han de figurar en un currículum  
Aspectes que cal tindre en compte en l'elaboració d'un currículum  
Elaboració i adaptació del currículum en funció del lloc  
Tipus de currículum  
  
  
  
Denominació Vies d'accés a l'ocupació  
Codi 116 D01  
Modalitat Individual  
Duració Automàtica / 1 hora  
Contingut:  
L'ocupació pública  
Intermediaris en el mercat de treball  
Borses de treball  
Mitjans de comunicació  
Internet  
La xarxa de contactes  
Autocandidatura  
Teletreball  
  
  
  
Denominació Elaboració de cartes de presentació  
Codi 116 D02  
Modalitat Individual  
Duració Automàtica / 1 hora  
Contingut:  
Importància i objectius de la carta de presentació  
Estructura i aspectes formals  
Elaboració i adaptació d'una carta de presentació en funció del lloc  
  
  
  
  
  
  
  
  
Denominació Elaboració d'agenda de busca  
Codi 116 D03  
Modalitat Individual  
Duració Automàtica / 1 hora  
Contingut:  
Importància i objectius de l'agenda de busca  
Elaboració d'una agenda pròpia amb els contactes mantinguts i els seus resultats  
Planificació d'activitats per a la busca d'ocupació.  
  
  
  
  
Denominació Aspectes personals  
Codi 121 D04  
Modalitat Individual  
Duració Automàtica / 1 hora  
Contingut:  
Algun dels aspectes següents, en funció del perfil de la persona atesa:  
Habilitats socials bàsiques  
Habilitats de comunicació  
Competències personals i professionals  
Control de l'ansietat en la busca d'ocupació.  
Motivació en la busca d'ocupació.  
Presa de decisions.  
Indicar en l'apartat d'observacions les matèries efectivament treballades amb l'usuari  
  
  
  
Denominació L'entrevista de selecció  
Codi 123 D02  
Modalitat Individual  
Duració Automàtica / 1 hora  
Contingut:  
Objectius de l'entrevista: per a l'entrevistador i l'entrevistat.  
Fases de l'entrevista.  
Preparació de l'entrevista.  
Tipus de preguntes i estratègies de resposta.  
Comportament verbal i no verbal.  
  
  
  
Denominació Informació sobre processos de selecció  
Codi 123 D03  
Modalitat Individual  
Duració Automàtica / 1 hora  
Contingut:  
Finalitat i objectius d'un procés de selecció.  
Conéixer totes les activitats que poden realitzar-se en un procés de selecció.  
Preparar estratègies per a enfrontar un procés de selecció de manera adequada.  
  
  
  
Denominació Busca d'ocupació per internet. Nivell I  
Codi 124 D01  
Modalitat Individual  
Duració Automàtica / 1 hora  
Contingut:  
El correu electrònic com a ferramenta de busca  
Els buscadors  
Els portals d'ocupació  
Introducció a les xarxes socials.  
Pàgines web d'empreses i institucions  
  
  
Denominació Correu electrònic, creació i ús en la busca d'ocupació  
Codi 124 D02  
Modalitat Individual  
Duració Automàtica / 1 hora  
Contingut:  
Creació d'un compte de correu electrònic  
Enviament i recepció de missatges i annexar documentació  
Importància del correu electrònic com a ferramenta de busca  
  
  
Denominació Busca d'ocupació per internet. Nivell II  
Codi 125 D01  
Modalitat Individual  
Duració Automàtica / 1 hora  
Contingut:  
Busques especialitzades  
Les xarxes socials en la busca d'ocupació  
Servicis i alertes  
  
  
Denominació Informació sobre mercat de treball  
Codi 130 D03  
Modalitat Individual  
Duració Automàtica / 1 hora  
Contingut:  
Possibilitats d'ús del seu entorn  
Perfils demandats  
Condicions de treball més habituals en les empreses o sectors de l'àmbit en el qual es busca ocupació  
  
  
Denominació Informació inicial servicis Labora  
Codi 130 D04  
Modalitat Individual  
Duració Automàtica / 1 hora  
Contingut:  
Servicis que oferix Labora a les persones demandants d'ocupació  
Pàgina web de Labora  
Punt Labora  
  
  
  
Denominació Informació mesures de foment a la contractació  
Codi 130 D06  
Modalitat Individual  
Duració Automàtica / 1 hora  
Contingut:  
Mesures de foment a la contractació  
Programes de foment a l'ocupació. Vies d'accés  
  
  
  
Denominació Informació GVA Jobs  
Codi 130 D07  
Modalitat Individual  
Duració Automàtica / 1 hora  
Contingut:  
Busca d'ocupació  
Seguiment de les meues ofertes  
Creació del perfil professional  
  
  
  
Denominació Informació del programa Garantia Juvenil  
Codi 135 D01  
Modalitat Individual  
Duració Automàtica / 1 hora  
Contingut:  
Informació general sobre el programa Garantia Juvenil  
Beneficis i ajudes del programa  
  
  
  
Denominació Assistència en la inscripció en el Sistema Nacional de Garantia Juvenil  
Codi 135 D03  
Modalitat Individual  
Duració Automàtica / 1 hora  
Contingut:  
Ajuda en la inscripció en la plataforma Garantia Juvenil  
  
  
  
Denominació Sessió d'informació sobre formació  
Codi 136 D01  
Modalitat Individual  
Duració Automàtica / 1 hora  
Contingut:  
Formació reglada. Vies d'accés  
Formació per a l'ocupació. Vies d'accés  
Una altra formació  
Certificats de professionalitat  
  
  
  
Denominació Atenció personalitzada  
Codi 140 D01  
Modalitat Individual  
Duració Automàtica / 1 hora  
Contingut:  
Motivació per a la busca d'ocupació  
Treball dels aspectes personals per a l'ocupació (entrenament i desenvolupament de les habilitats i competències necessàries)  
  
  
  
Denominació Atenció individual EURES  
Codi 145D01  
Modalitat Individual  
Duració Automàtica / 1 hora  
Contingut:  
Servicis que oferix EURES  
Pàgina web d'EURES  
  
  
  
Denominació Informació general sobre autoocupació - individual  
Codi 220 D01  
Modalitat Individual  
Duració Automàtica / 1 hora  
Contingut:  
La idea de negoci  
Informació sobre formes jurídiques  
Informació sobre el pla d'empresa  
Informació sobre tràmits per a la posada en marxa de l'empresa  
Informació sobre finançament  
Recursos per a l'autoocupació  
Seguiment del projecte emprenedor i de les derivacions possibles  
  
  
Denominació Acompanyament projectes empresarials  
Codi 220 D02  
Modalitat Individual  
Duració Automàtica / 1 hora  
Contingut:  
Suport qualificat als demandants d'ocupació per a la posada en marxa d'un projecte empresarial.  
  
  
  
Denominació Derivació servicis externs autoocupació  
Codi 220 D03  
Modalitat Individual  
Duració Automàtica / 1 hora  
Contingut:  
Derivació punt d'atenció d'emprenedors  
  
  
  
Accions grupals  
  
Denominació Acompanyament compliment compromís d'activitat (grupal)  
Codi 114 D03  
Modalitat Grupal  
Duració Automàtica / 2 hores  
Contingut:  
Suport qualificat als demandants d'ocupació perceptors de prestacions que hagen subscrit el compromís d'activitat, sobre el contingut de les obligacions associades a este en la busca d'ocupació.  
  
  
Denominació Vies d'accés a l'ocupació  
Codi 116 D05  
Modalitat Grupal  
Duració Automàtica / 2 hores  
Contingut:  
L'ocupació pública  
Intermediaris en el mercat de treball  
Borses de treball  
Mitjans de comunicació  
Internet  
La xarxa de contactes  
Autocandidatura  
Teletreball  
  
  
  
  
Denominació Aspectes personals. Nivell I  
Codi 121 D01  
Modalitat Grupal  
Duració Automàtica / 2 hores  
Contingut:  
Habilitats socials bàsiques  
Habilitats de comunicació  
Competències personals i professionals.  
  
  
  
  
Denominació Aspectes personals. Nivell II  
Codi 121 D02  
Modalitat Grupal  
Duració Automàtica / 2 hores  
Contingut:  
Control de l'ansietat en la busca d'ocupació.  
Motivació en la busca d'ocupació.  
Presa de decisions.  
  
  
  
Denominació Identificació d'alternatives professionals  
Codi 121 D03  
Modalitat Grupal  
Duració Automàtica / 2 hores  
Contingut:  
Balanç professional:  
Autoconeixement personal i professional Coneixement del mercat de treball  
Presa de decisions: Definició de l'objectiu professional.  
  
  
Denominació Busca activa d'ocupació  
Codi 122 D01  
Modalitat Grupal  
Duració Automàtica / 2 hores  
Contingut:  
Finalitat i objectius d'un procés de selecció  
Conéixer totes les activitats que poden realitzar-se en un procés de selecció:  
Reclutament de candidats  
Adaptació CV  
Tipus de proves  
Entrevista  
Preparar estratègies per a enfrontar un procés de selecció de manera adequada  
  
  
Denominació Ferramentes per a la busca d'ocupació  
Codi 122 D03  
Modalitat Grupal  
Duració Automàtica / 2 hores  
Contingut:  
El telèfon.  
El correu electrònic.  
La carta de presentació.  
L'agenda de busca.  
El currículum.  
  
  
Denominació Taller d'entrevista  
Codi 123 D01  
Modalitat Grupal  
Duració Automàtica / 2 hores  
Contingut:  
Objectius de l'entrevista  
Estructura de l'entrevista  
Tipus d'entrevista  
Preparació de l'entrevista  
Tipus i classes de preguntes  
Habilitats bàsiques d'entrevista: Comunicació verbal i no verbal.  
Després de l'entrevista  
  
  
  
Denominació Processos de selecció  
Codi 123 D04  
Modalitat Grupal  
Duració Automàtica / 2 hores  
Contingut:  
Fases del procés de selecció  
Tècniques de selecció  
Proves de selecció (professionals, psicotècniques, personalitat, dinàmiques de grup...)  
L'entrevista de selecció  
Revisió del procés  
  
  
  
Denominació Busca d'ocupació per mitjà d'internet nivell I  
Codi 124 D03  
Modalitat Grupal  
Duració Automàtica / 2 hores  
Contingut:  
El correu electrònic com a ferramenta de busca  
Els buscadors  
Els portals d'ocupació  
Introducció a les xarxes socials.  
Pàgines web d'empreses i institucions  
  
  
  
  
Denominació Taller creació i ús del correu electrònic  
Codi 124 D04  
Modalitat Grupal  
Duració Automàtica / 2 hores  
Contingut:  
Creació d'un compte de correu electrònic  
Enviament i recepció de missatges i annexar documentació  
Importància del correu electrònic com a ferramenta de busca  
  
  
  
Denominació Taller pràctic GVA Jobs  
Codi 124 D05  
Modalitat Grupal  
Duració Automàtica / 3 hores  
Contingut:  
Que les persones participants en el taller adquirisquen les habilitats necessàries per a:  
Postular-se a una oferta d'ocupació gestionada per Labora  
Postular-se com a candidats/ates a una oferta d'ocupació publicada en l'app GVA Punt Labora  
Adjuntar el seu CV a una oferta d'ocupació per mitjà de l'app GVA Punt Labora  
Postular-se com a candidats/ates a una oferta d'ocupació publicada en la web GVA Jobs  
  
  
  
Denominació Busca d'ocupació per mitjà d'internet nivell II  
Codi 125 D02  
Modalitat Grupal  
Duració Automàtica / 2 hores  
Contingut:  
Busques especialitzades  
Les xarxes socials en la busca d'ocupació  
Servicis i alertes  
  
  
  
Denominació Taller de busca d'ocupació per internet  
Codi 125 D03  
Modalitat Grupal  
Duració Automàtica / 5 hores  
Contingut:  
Ferramentes disponibles en la busca d'ocupació  
Recursos per a definir la marca personal  
Utilització de les xarxes socials i com establir contactes per a millorar professionalment (Facebook i Linkedin)  
Recopilar informació en el procés de busca d'ocupació (crear CV, carta de presentació, entrevista de selecció, etc.).  
Organitzar i planificar la busca d'ocupació  
  
  
  
Denominació Club d'ocupació  
Codi 126 D02  
Modalitat Grupal  
Duració Automàtica / 5 hores  
Contingut:  
Acció grupal amb persones desocupades que, coordinades per un tècnic d'orientació que actua com a dinamitzador, reforcen les seues competències, generen coneixement col·lectiu, es fan visibles en el mercat de treball i col·laboren en la consecució d'una fi comuna: aconseguir ocupació, siga per compte propi o per compte d'altri.  
Els participants en estes accions adquirixen competències sobre marca personal, desenvolupament d'aspectes personals, mercat de treball, ferramentes per a la busca d'ocupació, entrevista de selecció, busca d'ocupació per internet i autoocupació.  
  
  
  
Denominació Informació inicial servicis Labora  
Codi 130 D11  
Modalitat Grupal  
Duració Automàtica / 2 hores  
Contingut:  
Servicis que oferix Labora a les persones demandants d'ocupació  
Pàgina web de Labora  
Punt Labora  
  
  
  
Denominació Informació sobre mesures de foment a la contractació  
Codi 130 D13  
Modalitat Grupal  
Duració Automàtica / 2 hores  
Contingut:  
Mesures de foment a la contractació  
Programes de foment a l'ocupació. Vies d'accés  
  
  
  
Denominació Informació GVA Jobs  
Codi 130 D14  
Modalitat Grupal  
Duració Automàtica / 2 hores  
Contingut:  
Busca d'ocupació  
Seguiment de les meues ofertes  
Creació del perfil professional  
  
  
  
Denominació Informació mercat de treball  
Codi 130 D15  
Modalitat Grupal  
Duració Automàtica / 2 hores  
Contingut:  
Possibilitats d'ús de l'entorn  
Perfils demandats  
Condicions de treball més habituals en les empreses o sectors de l'àmbit en el qual es busca ocupació  
  
  
  
Denominació Informació del programa Garantia Juvenil  
Codi 135 D02  
Modalitat Grupal  
Duració Automàtica / 2 hores  
Contingut:  
Informació general sobre el programa Garantia Juvenil  
Beneficis i ajudes del programa  
  
  
  
  
  
  
Denominació Sessió d'informació sobre formació  
Codi 136 D02  
Modalitat Grupal  
Duració Automàtica / 2 hores  
Contingut:  
Formació reglada. Vies d'accés  
Formació per a l'ocupació. Vies d'accés  
Certificats de professionalitat  
Una altra formació  
  
  
  
Denominació Atenció grupal EURES  
Codi 146D01  
Modalitat Grupal  
Duració Automàtica / 2 hores  
Contingut:  
Per què buscar treball en un altre país? Què necessite?  
Servicis que presta la Xarxa EURES  
Com buscar treball en un altre país europeu?  
  
  
  
Denominació Informació general sobre autoocupació  
Codi 210 D11  
Modalitat Grupal  
Duració Automàtica / 2 hores  
Contingut:  
Factors de decisió  
Aspectes bàsics d'un pla d'empresa  
Formes jurídiques més freqüents  
Tràmits inicials per a la constitució  
  
  
  
Denominació Dinamització i motivació autoocupació  
Codi 210 D12  
Modalitat Grupal  
Duració Automàtica / 2 hores  
Contingut:  
Situació actual del mercat laboral  
L'autoocupació com a via d'accés al mercat laboral  
Qualitats de l'emprenedor  
Avantatges i inconvenients  
Claus per a evitar el fracàs